מבצע בית וגן

מבצע בית וגן היה מבצע צבאי של צה"ל ושירות הביטחון הכללי שהתרחש מ-3 עד 5 ביולי 2023 במחנה הפליטים ג'נין ובעיר ג'נין, הממוקמת בגזרת חטמ"ר מנשה. המבצע התמקד בפעולה נגד תשתיות טרור, החרמת אמל"ח, ומעצר מבוקשים של הג'יהאד האסלאמי הפלסטיני וארגוני טרור אחרים, ומטרתו הייתה הרחבת חופש הפעולה בצפון השומרון ושינוי המגמה הסיכולית. המבצע כלל כוחות אוויריים וקרקעיים. ערכים מורחבים – העימות בג'נין (ינואר), העימות בג'נין (יוני), פיגוע הירי בתחנת הדלק בעלי יציאת ישראל למבצע זה הייתה תגובה לפיגועי הטרור שבוצעו על ידי מחבלים ממחנה הפליטים ג'נין בחודשים שקדמו לפתיחת המבצע. בחודש שקדם למבצע חוליות טרור קטנות נעו על הצירים בצפון השומרון וביצעו פיגועי ירי באופן יומי, ובסך הכל בוצעו מעל 50 פיגועי ירי על ידי מחבלים פלסטינים שיצאו ממרחב ג'נין מאז תחילת 2023, ו-19 מחבלים נמלטו למחנה הפליטים ג'נין לאחר שביצעו פיגועים. כשבועיים לפני פתיחת המבצע התקיים עימות בין חיילי צה"ל למחבלים פלסטינים מהפלגים השונים במחנה הפליטים ג'נין, במסגרתו נהרגו 6 מחבלים ונערה, ונפצעו 7 חיילים ממטעני חבלה שפגעו בכלי הרכב הממוגנים. יום למחרת, ב-20 ביוני, אירע פיגוע הירי בתחנת הדלק בעלי – ארבעה ישראלים נרצחו וארבעה נוספים נפצעו. שני מבצעי הפיגוע נהרגו. למחרת הפיגוע הרג צה"ל בעזרת כטב"ם חוליית מחבלים מג'נין שביצעה פיגוע ירי. זה היה הסיכול הראשון מהאוויר באיו"ש מאז שנת 2006. המבצע נוהל על ידי אוגדת איו"ש הנמצאת תחת פיקוד המרכז, כאשר הפיקוד הישיר עליו נעשה על ידי מפקד האוגדה תא"ל אבי בלוט. על הקרקע הובילו שני צוותי קרב חטיבתיים עיקריים: צק"ח קומנדו שפעל בתוך מחנה הפליטים ג'נין בפיקוד מח"ט הקומנדו אל"ם עומר כהן, אשר כלל בתוכו את יחידות חטיבת הקומנדו (מגלן, אגוז ודובדבן), סיירת צנחנים וסיירת חרוב. צק"ח מנשה שפעל במרחב העיר ג'נין בפיקוד מח"ט מנשה אל"ם אריק מויאל אשר כלל בתוכו כוחות מעטפת מבצעית, רפואית ולוגיסטית חטיבתית, את סיירת הנח"ל אשר שימשה ככוח התקפי ופשטה על הכפר בורקין וכפרים נוספים במרחב וסיירת גולני אשר היוותה כוח עתודה ופינוי. בנוסף, פעלו במאמץ ההגנה גדוד 931 של חטיבת הנח"ל, גדוד 334 של חטיבת האש 282 מחיל התותחנים וגדוד המילואים 7114. איתם פעלו כוחות הנדסה קרבית, שכללו את יהל"ם, דחפורי D9 משוריינים ושופלים ממוגנים שעסקו בפתיחת צירים, נטרול מטעני חבלה והשמדת תשתיות טרור. במבצע השתתפו יחידות מובחרות נוספות: יחידת רוכב שמיים, יחידת עוקץ וימ"מ, ימ"ס ומג"ב איו"ש של משמר הגבול. המבצע לווה בחיפוי אווירי שסיפקו חיל האוויר הישראלי ויחידה 5252 של חיל התותחנים. בין היתר, במבצע לקחה חלק פלוגת חנית של יחידה 636 אשר ביצעה פעולות רחפן וסריקות אמל"ח. בסך הכל, פעלו במבצע מעל 1,500 לוחמים. המבצע החל ב-3 ביולי בשעה 1:15 לפנות בוקר בשם הפקודה "בית וגן" כאשר צה"ל תקף מהאוויר מפקדה ששימשה כחמ"ל מאוחד של קבוצות הטרור בג'נין. בנוסף, כלי טיס בלתי מאוישים תקפו 9 מטרות וחוליות טרור. במקביל צה"ל והשב"כ נכנסו עם כוחות רגליים והנדסיים ותקפו מספר מטרות של הג'יהאד האיסלאמי הפלסטיני בג'נין. בתקיפות האוויריות והקרקעיות נהרגו ונפצעו מספר מחבלים. דחפורי D9 משוריינים נעו לפני הכוחות וחרשו את הכבישים על מנת לנטרל מטעני חבלה ומטעני גחון שהטמינו המחבלים (באחד הכבישים יזם אחד הדחפורים כ-7 מטעני גחון במשקל 30 ק"ג כל אחד, ללא נזק ל-D9).‏ הכוחות הציבו צלפים בבתים ואלו ניטרלו מחבלים חמושים שאיימו על הכוחות. אחר הצהריים איתרו לוחמי יחידת מגלן במחנה הפליטים ג'נין מעבדת נפץ ובה מאות מטענים מוכנים לשימוש, מטעני גחון במשקל 30 ק"ג, פצצות מרגמה ובור אמל"ח. הלוחמים החרימו גם מכשירי קשר וציוד צבאי. בנוסף, לוחמי צה"ל איתרו מעבדת נפץ ובה עשרות מטענים מאולתרים וחוברת הדרכה להכנת מטענים נוספים. כל אלו הושמדו לאחר מכן. במהלך היום התבצרו מחבלים במסגד אל-אַנְצַ֫אר (الأنصار) ומשם ירו על החיילים. צה"ל הפעיל נוהל סיר לחץ והלחימה סביב המסגד נמשכה מספר שעות. אחר הצהריים השתלטו כוחות צה"ל על רוב המבנה וגילו פתחי מנהרות תת-קרקעיות במרתף המסגד ובהם מצבורי אמל"ח רב ומהם גם בוצע ירי לעבר הכוחות. כוחות של יהל"ם, יחידת אגוז ויחידת עוקץ מיפו את המסגד, וניטרלו את חללי הלחימה התת-קרקעיים והאמל"ח שבתוכם. בערב הרסו כוחות הביטחון מספר חמ"לים של ארגוני הטרור, ששימשו למעקב במצלמות וידאו וניהול הלחימה בג'נין. בשעות הלילה החלה בריחה של פלסטינים רבים מהמחנה עקב הלחימה, וההערכה היא שרוב הנותרים היו מחבלים וצעירים חמושים. ביום הראשון של הקרב נהרגו 9 פלסטינים, כולם מחבלים בגילאי 16–23, ועשרות נפצעו, מתוכם לפחות 3 במצב קשה. ב-4 ביולי כוחות הביטחון המשיכו בפעילות המבצעית. לפנות בוקר כוח של הימ"מ איתר והשמיד פיר תת-קרקעי ששימש לאחסון מטעני חבלה בלב מחנה הפליטים ג'נין. כוחות של יחידת מגלן איתרו והשמידו 2 חמ"לים וכוח של יחידה 636 איתרו והחרימו אמצעי לחימה. בצהריים ניטרלו כוחות הנדסה קרבית 11 מטעני גחון שהטמינו המחבלים בכבישי מחנה הפליטים. המטענים נוטרלו באמצעות כלי צמ"ה ממוגנים תחת הכוונה מודיעינית של השב"כ. אחר הצהריים איתרו וניטרלו כוחות יחידת דובדבן ויהל"ם מעבדת נפץ נוספת ובה עשרות מטענים. המעבדה הייתה ממולכדת בחומר נפץ. בחילופי האש באותו יום נהרג מחבל, ובכך עלה מניין ההרוגים ל-11 מחבלים פלסטינים. בסביבות השעה 21:00 החלו כוחות צה"ל לצאת מג'נין. בשעה 21:52 תקף כלי טיס בלתי מאויש של צה"ל חוליית מחבלים ליד בית הקברות לאחר היתקלות בינם לבין כוח מסיירת נח״ל, הפלסטינים דיווחו על הרוג ומספר פצועים. כוחות צה"ל סיימו את יציאתם לפנות בוקר ובכך הסתיים המבצע. במבצע נהרג דוד יהודה יצחק, לוחם יחידת אגוז, שנורה בידי כוח צה"ל עקב טעות בזיהוי. במבצע נהרגו 13 מחבלים פלסטינים. בנוסף נפצעו כ-100 פלסטינים, מהם כ-30 נפצעו קשה. כמו כן נעצרו 239 פלסטינים, מהם 105 נעצרו לחקירה בשב"כ. במבצע נפגעו כ-90 תשתיות טרור, בהן: 21 דירות מבוקשים וחדרי ניהול מלחמה ששימשו לטרור אותרו וסוכלו. 13 מעבדות נפץ אותרו והושמדו. מעבדות בהן נמצאו יותר מ-300 מטענים וחומרים לייצור מטענים. מעל 1,000 מטענים שהוחרמו או הושמדו, בנוסף ל-11 מטענים אשר הונחו על הצירים והושמדו, מתוכם ארבעה מטעני גחון. 24 רובים מסוג M16 אותרו והוחרמו. כמו כן, אותרו שמונה אקדחים ואלפי כדורים ואמצעי לחימה נוספים. מאות אלפי שקלים ודולרים שיועדו לטרור והסתכמו כבחצי מיליון ש"ח נמצאו והוחרמו. עשרות ק"ג של חומרים כימיים להכנת מטענים אותרו והוחרמו. אותרו תשעה פירים תת-קרקעיים ושני סליקי אמל"ח של ארגוני הטרור, ובהם נמצאו אמצעי לחימה רבים. כמו כן, אותרו גם דירות מסתור, מחסן אמל"ח בתוך מסגד, בבורות מסתור במרחב אזרחי וחדרי ניהול לחימה. בנוסף לתשתיות אלה, נעצרו עוד 24 מבוקשים והוחרמו 31 אמצעי לחימה על ידי סיירת נח"ל בפיקוד חטמ"ר מנשה בעיר ג׳נין ובסביבתה. בצהרי יומו הראשון של המבצע איימו ראשי החמאס והג'יהאד האסלאמי הפלסטיני שאם המבצע לא ייעצר עד הערב, תהיה "הסלמה" עם רמיזה לרצועת עזה. בעקבות האיום צה"ל נערך להתקפות רקטות פלסטיניות מרצועת עזה. לקראת ערב נפרסו בירושלים והסביבה סוללות כיפת ברזל כמענה לאיומים של חמאס והג'יהאד האסלאמי להגיב, אך החמאס לא מימש בתחילה את החשש מהתקפת רקטות. ב-3 ביולי בשעות אחר הצהריים ביצע מחבל פלסטיני בן 16 מג'נין פיגוע דקירה בבני ברק ופצע קל אברך, ונעצר. בחקירתו אמר שהפיגוע הוא נקמה על המבצע בג'נין. בשעות הלילה של אותו היום השחיתו הפלסטינים את קבר יוסף בשכם. ב-4 ביולי ביצע מחבל מהעיירה סמוע שבדרום הר חברון פיגוע משולב בשכונת נאות אפקה בתל אביב, בו נפצעו תשעה אזרחים, חלקם קשה, בהם אישה בהיריון. אזרח הרג את המחבל. דובר חמאס אמר כי הפיגוע הוא "תגובה ראשונה לפשעים במחנה הפליטים בג'נין". ב-5 ביולי בסביבות השעה 1:30 שוגרו חמש רקטות מרצועת עזה אל עבר שדרות ויישובי עוטף עזה. כיפת ברזל יירטה את כולן. בעולם הערבי גינו את פעולת ישראל. מדינות אירופה לא גינו את ישראל ביומו הראשון של המבצע, בעקבות כך שישראל שלחה מסר שמדובר ב"מבצע קצר וממוקד למיגור טרור". ביומו השני של המבצע הביעו כמה ממדינות אירופה "דאגה" מן המבצע, לצד גינוי נמרץ לפיגוע בתל אביב. מאחורי הקלעים שיגרו המדינות מסר שאם המבצע ייכנס ליומו השלישי, הן יצטרכו להתערב. המבצע אכן הסתיים אחרי יומיים. ארצות הברית העניקה גיבוי מלא לישראל, ולא הגיבה באופן רשמי למבצע. ב-4 ביולי התראיין ראש הממשלה לשעבר נפתלי בנט ל-BBC כדי להסביר את ישראל במבצע ואמר שכל ההרוגים הפלסטינים היו מחבלים חמושים. במהלך הראיון אמרה המגישה הבריטית אנג'נה גדג'יל ש"חיילי צה"ל שמחים להרוג ילדים". בנט ענה לה בתקיפות. המגישה וה-BBC ספגו גינויים רבים על אמירתה, כולל מצד ארגון הגג של יהדות בריטניה, שדרש ממנכ"ל ה-BBC התנצלות. ה-BBC פרסמו התנצלות וגדג'יל סגרה את חשבון הטוויטר שלה בעקבות הביקורת נגדה. מאות מטעני חבלה שאותרו ונתפסו על ידי כוחות הביטחון במעבדת נפץ בג'נין ב-3 ביולי 2023 בורות ופירים תת-קרקעים לאחסון נשק ושקי חול במסגד אל-אַנְצַ֫אר (الأنصار) נזק לרכוש ובתים במחנה הפליטים סרטוני וידאו מפעילות צבא ההגנה לישראל פעילות כוחות צה"ל, 3 ביולי 2023 פעילות כוחות צה"ל, 3 ביולי 2023 פעילות כוחות צה"ל, 3 ביולי 2023 היתקלות בין לוחמי יחידת מגלן למחבלים, 3 ביולי 2023 גל הטרור בישראל (2023) מבצע מגן וחץ עדכונים שוטפים אתר צה"ל - עדכונים ותיעודים על הפעולה בג'נין, באתר צה"ל, 3 ביולי 2023 ynet - מבצע צה"ל במחנה הפליטים ג'נין - כל העדכונים, באתר ynet ynet - מבצע בית וגן במחנה הפליטים ג'נין, היום השני - כל העדכונים, באתר ynet כתבות וסקירות בעיתונות וכלי התקשורת יואב זיתון, עינב חלבי, אלישע בן קימון, צה"ל פתח במבצע בג'נין: תקיפות אוויריות, כוחות גדולים בפאתי העיר, באתר ynet, 3 ביולי 2023 ניר דבורי, ‏המודיעין, תקיפת החמ"ל והיכולות של ארגוני הטרור בעיר – מאחורי הקלעים של המבצע "בית וגן", באתר ‏מאקו‏, 3 ביולי 2023 אמיר בוחבוט‏, המחבלים על הגגות והמטענים ברחוב: האתגר של הכוח המיוחד שמוביל את המבצע בג'נין, באתר וואלה, 3 ביולי 2023 אלישע בן קימון, כך הורידו את "העיניים והאוזניים" של המחבלים במכת הפתיחה, באתר ynet, 3 ביולי 2023 שי לוי, ‏"הנטרול נעשה תחת אש ובסיכון גבוה": תפקיד כלי ולוחמי ההנדסה בג'נין, באתר ‏מאקו‏, 3 ביולי 2023 שי לוי, ‏"אחרי שהמחבלים יראו את מחנה הפליטים הם יחשבו פעמיים", באתר ‏מאקו‏, 4 ביולי 2023 אמיר בוחבוט‏, לוחמי הקומנדו בבתים, פטריות העשן ומסגד הטרור: תיעוד מיוחד ממחנה הפליטים בג'נין, באתר וואלה, 4 ביולי 2023 יואב זיתון, מחנה הפליטים ג'נין, מחנה רפאים: ה"פוד טראק" הנטוש וכרזות השהידים | דיווח מיוחד ממחנה הפליטים ג'נין, באתר ynet, 4 ביולי 2023 שי לוי, ‏הקרב על התודעה: כך נראית ג'נין ביום שאחרי מבצע "בית וגן", באתר ‏מאקו‏, 5 ביולי 2023 אלישע בן קימון, "כמעט בכל בית מצאנו מטען או אמל"ח": תיעוד בלעדי של יהל"ם במבצע בית וגן, באתר ynet, 7 ביולי 2023 תעודות הערכה הוענקו ל-36 היחידות שפעלו במבצע בג'נין, באתר צה"ל, 31 ביולי 2023 ד"ר עומר דוסטרי, "בית וגן" – ניתוח הפעילות הצבאית והמלצות להמשך, באתר מערכות, 2023 מדיה (תמונות וסרטוני וידאו) ההרס, הפיצוצים - וחילופי האש: המבצע בג'נין בתמונות ותיעודים, באתר ‏מאקו‏, 4 ביולי 2023 "אנחנו מייצרים הפתעה טקטית": דובר צהל דניאל הגרי בריאיון על פעילות צה"ל בג'נין, סרטון בערוץ "עכשיו 14", באתר יוטיוב (אורך: 05:51), 3 ביולי 2023 ג'נין, סרט מלחמה | מכת פתע מהאוויר וכניסה בכוחות גדולים אל קן הצרעות: 19 שעות במחנה הפליטים ג'נין, סרטון בערוץ "עכשיו 14", באתר יוטיוב (אורך: 02:19), 3 ביולי 2023 מסכמים מבצע: הלוחמים משחזרים את 48 שעות הלחימה בג'נין, סרטון בערוץ "כאן חדשות", באתר יוטיוב (אורך: 04:13), 6 ביולי 2023 מחנה רפאים: ה"פוד טראק" הנטוש וכרזות השהידים | דיווח מיוחד ממחנה הפליטים ג'נין, סרטון בערוץ "ynet", באתר יוטיוב (אורך: 05:25) הצהרת ראש הממשלה נתניהו בתחילת המבצע, טוויטר, 3 ביולי 2023 יואב זיתון, מחנה הפליטים ג'נין, מחנה רפאים: ה"פוד טראק" הנטוש וכרזות השהידים | דיווח מיוחד ממחנה הפליטים ג'נין, באתר ynet, 4 ביולי 2023, ציטוט: "אם לא תהיה הסתבכות של הרגע האחרון, אלו השעות האחרונות במבצע הנרחב ביותר של צה"ל בג'נין מאז האינתיפאדה השנייה. כאלף לוחמים מחטיבת הקומנדו וסיירות החי"ר סובלים פה מהחום הכבד..." לילך שובל, שירית אביטן כהן, איליה יגורוב ושחר קליימן, מבצע "בית וגן" הסתיים: לאחר 48 שעות לחימה, כל כוחות צה"ל יצאו מג'נין, באתר ישראל היום, 5 ביולי 2023 מבצע בית וגן באתר ממשלת ישראל. כוחות הביטחון תקפו תשתיות טרור, מאות מטענים אותרו. עדכונים ותיעודים, באתר צה"ל, 3 ביולי 2023. גילי כהן, רועי שרון, עומרי חיים, כרמל דנגור וכרמלה מנשה, מבצע צבאי בג'נין: ישראל עדכנה גורמים ברשות הפלסטינית עם תחילת הפעולה, באתר כאן – תאגיד השידור הישראלי, 3 ביולי 2023 טל לב רם, ‏מעל 50 פיגועים ומאות אמצעי לחימה: כך הפכה ג'נין למעוז של טרור, באתר מעריב אונליין, 3 ביולי 2023 תעודות הערכה הוענקו ל-36 היחידות שפעלו במבצע בג'נין, באתר צה"ל, 31 ביולי 2023. ראו "בית הגן" בערך ג'נין ובמקורותיו. טל מרציאנו, ‏מחשש למטענים: דחפורים של צה"ל חורשים את ג'נין | צפו, באתר "סרוגים", 3 ביולי 2023 תיעוד נרחב: המבצע בג'נין: דחפורים פינו צירים, כטב"מים תקפו מהאוויר - בחזית, באתר בחזית, ‏3 ביולי 2023 מעבדת נפץ גדולה עם מאות מטענים נחשפה, באתר ערוץ 7, 3 ביולי 2023. שי לוי, ‏גם במסגד: פתחי המנהרות שנחשפו בג'נין, באתר ‏מאקו‏, 3 ביולי 2023 "החפירות הפכו אותו ליעד מבוצר": צפו בנטרול מסגד הטרור בג'נין, באתר חדשות 0404‏, 4 ביולי 2023. שי לוי, ‏צה"ל ושב"כ חשפו ונטרלו מנהרות שנחפרו מתחת למסגד בג'נין, באתר ‏מאקו‏, 4 ביולי 2023. כך איתרו ונטרלו לוחמי יהל"ם, אגוז ועוקץ את בורות האמל"ח במסגד 'אל אנאצר', באתר צה"ל, 4 ביולי 2023. כוחות הביטחון הרסו חמ"לים ששימשו את ארגוני הטרור במחנה הפליטים ג'נין, באתר ynet, 3 ביולי 2023, אליהו לוקסנברג, ‏צה"ל איתר והרס חדי ניהול לחימה של מחבלים בג'נין, באתר "סרוגים", 3 ביולי 2023 גורמי ביטחון: אלפי פלסטינים עוזבים את מחנה הפליטים ג'נין מחשש מהקרבות, באתר ynet, 3 ביולי 2023. יואב זיתון, עינב חלבי, אלישע בן קימון, צה"ל פתח במבצע בג'נין: לפחות 4 מחבלים חוסלו מהאוויר, כוחות גדולים בפאתי העיר, באתר ynet, 3 ביולי 2023 צה"ל יצא למבצע בג'נין, מטרות הותקפו מהאוויר, באתר ערוץ 7 בהכוונת שב"כ: כך נוטרלו מטענים שהוטמעו ע"י מחבלים | צפו, באתר חדשות 0404‏, 4 ביולי 2023. ניטרול מעבדת מטענים ופיצוץ חדרי מלחמה של המחבלים | צפו בפעילות כוחותינו בג'נין, באתר חדשות 0404‏, 4 ביולי 2023, המבצע בג'נין: צה"ל פוצץ מעבדת מטענים נוספת, עד כה אותרו יותר מאלף מטענים, באתר ynet, 4 ביולי 2023. דיווח: כלי טיס צה"לי תקף יעדים נוספים בג'נין, באתר "סרוגים", 4 ביולי 2023, מניין המחבלים שחוסלו בג'נין עלה ל-12, קודם לכן חילופי אש קשים עם צה"ל, באתר ערוץ 7, 4 ביולי 2023, צה"ל מאשר את התקיפה ליד בית הקברות: "הוכחה לניצול אתרים אזרחיים", באתר ynet, 4 ביולי 2023. יואב זיתון, התחקיר קבע שהלוחם שנהרג במבצע בג'נין נפגע מאש צה"ל: "זוהה כדמות חשודה", באתר ynet, 22 באוגוסט 2023 מבצע בית וגן במחנה הפליטים ג'נין, היום השני - כל העדכונים, באתר ynet, 4 ביולי 2023 ניר דבורי, ‏שר הביטחון: "הפלנו את מפעל ייצור הטרור, יעדי המבצע הושגו במלואם" | תוצאות מבצע "בית וגן", באתר ‏מאקו‏, 5 ביולי 2023. פיגוע דקירה בבני ברק: גבר כבן 28 נפצע באורח קל, המחבל נתפס, באתר כיפה, 3 ביולי 2023 שלומי הלר‏, פלסטינים חדרו למתחם קבר יוסף והשחיתו אותו, באתר וואלה, 4 ביולי 2023 כתבי ynet, 9 פצועים בפיגוע בת"א, בזמן המבצע: מחבל דרס הולכי רגל, יצא מהרכב ודקר, באתר ynet, 4 ביולי 2023; ארז הראל‏, מאבק על חייה של אישה בהיריון שנפצעה בפיגוע בתל אביב, 4 נוספים במצב קשה, באתר וואלה, 4 ביולי 2023 שחר ברדיצ'בסקי, ‏חמאס בתגובה לפיגוע בת"א: "תגובה ראשונה לפשעים במחנה הפליטים בג'נין", באתר מעריב אונליין, 4 ביולי 2023 צה"ל: 5 רקטות שוגרו מרצועת עזה ויורטו על ידי כיפת ברזל, באתר ynet, 5 ביולי 2023 אמיר תיבון, במדינות אירופה קיוו שהמבצע בג'נין לא ייצא משליטה, באתר הארץ, 5 ביולי 2023 fmr Prime Minister Bennett to BBC: “Why’d we enter Jenin? Because that’s where the terrorists are.”, סרטון בערוץ "נפתלי בנט | Naftali Bennett", באתר יוטיוב (אורך: 08:28), 4 ביולי 2023 הריאיון והסערה: שדרנית BBC שתקפה את ישראל סגרה את חשבון הטוויטר שלה, באתר ‏מאקו‏, 5 ביולי 2023, בנט דרש - BBC התנצלו: "שאלה בלתי הולמת", באתר כיפה, 5 ביולי 2023